En middelsstor (ca. 15 millimeter), nokså bred, blank, svartbrun hornbille. På hodet er clypeus avrundet. Hodet er uten horn. Pronotum har jevnt rundede sider, i midten foran med et kort horn, bak denne med en stor, grunn, rund grop som dekker mye av oversiden hos hannen. Hunnen ligner hanner, men er litt mer avlang, uten gropen foran på pronotum, men med en grunn fordypning i den bakre delen. Dekkvingene har tydelige punktrekker. På beina har for-leggene tre brede tenner.